RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet nr. 1/2000

INDHOLDSFORTEGNELSE

1. Bevillinger

2. Den generelle udvikling i de månedlige udgifter

3. Foreløbigt bevillingsforbrug

4. Kommentarer

5. Konklusion

BILAG

Arbejdsdokument om udarbejdelsen af udgiftsprofilen

for regnskabsåret 2000

1. Indledning

2. Beregningsregler - generel regel

3. Undtagelser fra den generelle regel

1. Bevillinger

1.1. Bevillingerne under udgiftsområde B1 på budgettet for år 2000

1.1.1. Det vedtagne budget

De bevillinger, der blev vedtaget i december 1999 af Europa-Parlamentets formand, beløber sig for budgettets udgiftsområde B1 til 40 993,9 mio. EUR (inkl. et beløb på 24,9 mio. EUR i kapitel B0-40) [1].

[1] Heri er ikke medregnet en bevilling på 500 mio. EUR opført under den monetære reserve (B1-6).

Bevillingerne

- under underudgiftsområde "Traditionelle udgifter for EUGFL, Garantisektionen, og veterinærudgifter" (kaldet underudgiftsområde 1a, som omfatter afsnit B1-1 til B1-3) udgør 36 889 mio. EUR. De ligger 463 mio. EUR under det loft, der er fastsat ved den interinstitutionelle aftale af 6. maj 1999 [2]

[2] Interinstitutionel aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren (1999/C 172/01).

- under underudgiftsområde "Udvikling af landdistrikter og ledsageforanstaltninger" (kaldet underudgiftsområde 1b, som omfatter afsnit B1-4 og B1-5) udgør 4 104,9 mio. EUR. De ligger 281,1 mio. EUR under det loft, der er fastsat ved den interinstitutionelle aftale af 6. maj 1999.

Landbrugsretningslinjerne udgør 46 549 mio. EUR og dækker ud over udgifterne under udgiftsområde B1 også udgifterne til førtiltrædelsesinstrumentet SAPARD (529 mio. EUR opført som forpligtelsesbevillinger under kapitel B7-01). Der er således en margin på over 5 000 mio. EUR mellem landbrugsretningslinjerne og de dertilhørende bevillinger.

De 24,9 mio. EUR, der er opført under kapitel B0-40 "Formålsbestemte reserver", vil først være disponible, efter at der er foretaget en overførsel. De er beregnet til dækning af visse særlige poster i følgende kapitler:

>TABELPOSITION>

1.1.2. Budgetbehandlingen

Det foreløbige budgetforslag (FBF)

FBF 2000 blev udarbejdet af Kommissionen og forelagt budgetmyndigheden i slutningen af april 1999. I forslaget var der afsat bevillinger på i alt 40 901 mio. EUR til EUGFL, Garantisektionen.

FBF tog højde for det loft for underudgiftsområde 1a (37 352 mio. EUR) og for underudgiftsområde 1b (4 386 mio. EUR), der var fastlagt i de finansielle overslag:

- det beregnede bevillingsbehov for underudgiftsområde 1a oversteg loftet med 212 mio. EUR. De foreslåede bevillinger blev reduceret lineært med 250 mio. EUR, så de kom ned under det fastsatte loft

- det beregnede bevillingsbehov for underudgiftsområde 1b lå et godt stykke under det fastsatte loft. De foreslåede bevillinger svarede således til behovet.

Budgetforslaget

Rådet vedtog budgetforslaget i juli 1999. Mens bevillingerne under underudgiftsområde 1b forblev uændrede, blev bevillingerne under underudgiftsområde 1a reduceret med 375 mio. EUR. De samlede bevillinger til EUGFL, Garantisektionen, udgjorde derefter 40 526 mio. EUR.

Ændringsskrivelsen

I oktober 1999 vedtog Kommissionen en ændringsskrivelse til FBF. Med den blev der dels taget højde for udviklingen i landbrugskonjunkturerne, dels for den seneste lovgivning på landbrugsområdet, som har medført lidt højere udgifter end forventet.

- Den ugunstige udvikling i landbrugskonjunkturerne har haft følgende konsekvenser:

a) for hele underudgiftsområde 1a har der været en lille nedgang på 65 mio. EUR i det forventede bevillingsbehov sammenlignet med FBF. Ændringerne for de enkelte kapitlers vedkommende har været mere markante:

- regnskabsafslutning (- 300 mio. EUR): mere omfattende negative korrektioner (beløb, der skal krediteres Garantisektionens budget)

- oksekød (- 191 mio. EUR): reduceret behov i forbindelse med offentlig oplagring og eksportrestitutioner

- fåre- og gedekød (- 186 mio. EUR): stigning i gennemsnitsprisen på EU-markedet

- olivenolie (-159 mio. EUR): faldende produktion i nogle medlemsstater

+ svinekød (+ 236 mio. EUR): krise i en længere periode end forventet

+ sukker (+ 158 mio. EUR): højere eksportrestitutioner på grund af faldende verdensmarkedspriser

+ markafgrøder (+ 115 mio. EUR): lavere markedspriser for olieafgrøder end forventet

+ mælk og mejeriprodukter (+ 102 mio. EUR): øget produktion af smør og skummetmælkspulver og en forhøjelse af visse eksportrestitutionssatser;

b) for underudgiftsområde 1b er der sket en forhøjelse på 200 mio. EUR af de forventede udgifter sammenlignet med FBF. Formålet med denne forhøjelse var at få medlemslandene til hurtigere at fremlægge deres nye programmer til udvikling af landdistrikterne.

- Det øgede bevillingsbehov som følge af den seneste landbrugslovgivning udgjorde kun 38 mio EUR (udelukkende i forbindelse med underudgiftsområde 1a). Der var næsten ikke sket nogen ændringer af de grundlæggende bestemmelser siden fremlæggelsen af FBF, da der allerede heri var taget højde for konsekvenserne af Agenda 2000-beslutningerne. Endvidere fik Rådets beslutning om prispakken 1999/2000 kun mindre budgetkonsekvenser sammenlignet med Kommissionens oprindelige forslag.

Garantisektionens bevillingsbehov blev i ændringsskrivelsen beregnet til 41 324 mio. EUR [3]. Da behovet for underudgiftsområde 1a oversteg loftet, blev bevillingerne i henhold til ændringsskrivelsen beregnet ved at reducere behovet med 200 mio. EUR lineært over de forskellige budgetposter og lade en margin stå tilbage i forhold til det tilsvarende underloft på 15 mio. EUR.

[3] Det beregnede behov i ændringsskrivelsen dækkede ikke bevillingsbehovet på 20,9 mio. EUR for kapitel B1-50.

Vedtagelsen af budgettet for år 2000

I december blev trilogen om budgettet for år 2000 afsluttet. Resultatet for EUGFL, Garantisektionen, var som følger:

- for underudgiftsområde 1a blev der foretaget en supplerende reduktion af bevillingsbehovet, som blev nedsat lineært over de forskellige budgetposter. Bevillingerne ligger 463 mio. EUR under "Berlin-underloftet"

- for underudgiftsområde 1b ligger bevillingerne under afsnit B1-4 297 mio. EUR over det beløb, Kommissionen anmodede om i ændringsskrivelsen. Parlamentet forhøjede især bevillingerne til landbrugsmiljøforanstaltninger. Desuden har Parlamentet oprettet et nyt afsnit B1-50 "Støtteforanstaltninger for forvaltningen af ressourcer - fiskeri", hvortil der er bevilget 20,9 mio. EUR. Kommissionen er i færd med at undersøge forbindelsen mellem dette nye afsnit B1-50 og EUGFL, Garantisektionen.

Det samlede bevillingsbehov for år 2000 udgør således 41 344,9 mio EUR. Bevillingerne under underudgiftsområde 1a (traditionelle udgifter for EUGFL, Garantisektionen, og veterinærudgifter) er mindre end det behov, Kommissionen har beregnet. Til gengæld er bevillingerne under underudgiftsområde 1b (udvikling af landdistrikter og ledsageforanstaltninger) større end det beregnede behov. Der er opført 24,9 mio. EUR under kapitel B0-40.

1.2. Førtiltrædelsesinstrumentet SAPARD

Bevillingerne til det nye førtiltrædelsesinstrument SAPARD på landbrugsområdet er opført under kapitel B7 på budgettet. Bevillingerne er underlagt landbrugsretningslinjerne, men ikke lofterne for udgiftsområde B1.

Udgifterne i forbindelse med SAPARD forvaltes efter regnskabsreglerne for ekstern støtte og bogføres ved hjælp af et system med opdelte bevillinger. I kapitel B7-01 er der opført et beløb på 529 mio. EUR som forpligtelsesbevillinger og på 200 mio. EUR som betalingsbevillinger.

1.3. Ikke automatisk fremførsel af bevillinger fra regnskabsåret 1999

Kommissionen kan foreslå budgetmyndigheden fremførsel (ikke automatisk fremførsel af bevillinger) af bevillinger, som der ikke er disponeret over ved regnskabsårets udgang, hvis de bevillinger, der er afsat til de pågældende budgetposter, ikke er tilstrækkelige til at dække behovet.

Kommissionen vil anmode om en bevillingsfremførsel for at dække det ekstrabehov, der vil være i regnskabsåret 2000 som følge af, at Italien først meget sent i 1999 udbetalte den første årlige rate (130 mio. EUR) af den agromonetære støtte. I budgettet for år 2000 er der kun opført en bevilling på 101 mio. EUR til udbetaling af anden rate . Som følge af den forsinkede udbetaling af første rate, vil anden rate sandsynligvis også blive udbetalt senere end oprindeligt planlagt, dvs. i løbet af regnskabsåret 2001. Kommissionen vil derfor anmode om fremførsel af 29 mio. EUR.

Desuden vil Kommissionen anmode om en bevillingsfremførsel på ca. 4 mio. EUR til kontrolforanstaltninger i forbindelse med fødevarehjælpeaktionen i Rusland. Disse foranstaltninger, der tager sigte på overvågning, kontrol, evaluering og revision, hvad angår de mængder, der blev tilvejebragt i regnskabsåret 1999, må videreføres i regnskabsåret 2000, hvis aktionen skal kunne gennemføres forsvarligt. Da der ikke på budgettet for år 2000 er afsat nogen bevillinger hertil, må der forelægges budgetmyndigheden et forslag om bevillingsfremførsel.

>TABELPOSITION>

2. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober til 30. november 1999.

Udarbejdelsen af udgiftsprofilen forklares nærmere i bilaget til denne rapport.

2.1. Underudgiftsområde 1a: Traditionelle udgifter for EUGFL, Garantisektionen, og veterinærudgifter

>TABELPOSITION>

2.2. Underudgiftsområde 1b: Udvikling af landdistrikter og ledsageforanstaltninger

>TABELPOSITION>

3. Foreløbigt bevillingsforbrug

>TABELPOSITION>

4. KOMMENTARER

4.1. Bevillingsforbruget i januar 2000

Forbruget af bevillingerne under budgettets udgiftsområde B1 udgør for januar 2000 (medlemsstaternes udgifter fra 16. oktober 1999 til 30. november 1999) 14 281,2 mio. EUR, dvs. 34,8 % af bevillingerne. Udgifterne ligger

- for underudgiftsområde 1a (traditionelle udgifter for EUGFL, Garantisektionen, og veterinærudgifter) 913 mio. EUR under indikatoren

- for underudgiftsområde 1b (udvikling af landdistrikter og ledsageforanstaltninger) 37 mio. EUR under indikatoren.

De udgifter, som medlemsstaterne afholdt i perioden 16.10 til 30.11.1999, afveg klart fra det overslag over betalinger, som de selv havde opstillet. Udgifterne er fortsat omkring 1 400 mio. EUR lavere end forventet i medlemsstaternes overslag:

- Italien har udbetalt et beløb, der er mere end 1 300 mio. EUR mindre end det beløb, landet selv havde forventet. Udbetalinger på 662 mio. EUR vedrørende markafgrøder og 517 mio. EUR vedrørende olivenolie er blevet fremført til december

- Frankrig (-187 mio. EUR) og Spanien (-148 mio. EUR) har også foretaget mindre udbetalinger, end de selv havde forventet. Disse betalinger vil blive foretaget i løbet af december

- til gengæld har Grækenland foretaget større udbetalinger end forventet, fordi de er faldet tidligere end oprindeligt planlagt.

Forskellene mellem de faktisk afholdte udgifter og indikatoren er kraftigt påvirket af forskydninger i medlemsstaternes udbetalinger.

4.2. Valutakursfaktorer

4.2.1. Dollarens vekselkurs over for euroen

I det udgiftsniveau, der er omhandlet i foregående punkt, er der taget hensyn til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker, og for nogle former for intern støtte såsom støtte til bomuld, afhænger udgiftsniveauet af udviklingen i dollarkursen.

I overensstemmelse med Rådets beslutning om budgetdisciplin er landbrugsbudgettet for 2000 blevet opstillet på grundlag af den gennemsnitlige vekselkurs for dollar i januar, februar og marts 1999, dvs. 1 EUR = 1,12 USD.

Den faktiske eurokurs har de seneste måneder været klart lavere end budgetvekselkursen [4]. Det er derfor meget sandsynligt, at den gennemsnitlige dollarkurs fra 1. august 1999 til 31. juli 2000 (referenceperiode for beregning af dollarens effekt) vil afvige fra denne budgetvekselkurs.

[4] Den gennemsnitlige dollarkurs har fra 1 august 1999 til 25 januar 2000 været 1 EUR = 1,04 USD.

Som bekendt skal besparelser, der overstiger det fribeløb på 200 mio. EUR, som er fastsat i reglerne for budgetdisciplin, overføres til den monetære reserve ved regnskabsårets udgang.

4.2.2. Virkningen af dobbeltkursen

Ændringerne i dobbeltkurserne vil give sig udslag i betydeligt lavere udgifter end de foregående år. Afskaffelsen af de grønne kurser har resulteret i, at dobbeltkursvirkningen er forsvundet i eurozonen, og har derfor medført store besparelser. Ved udarbejdelsen af ændringsskrivelsen blev omkostningerne ved dobbeltkursen for EUGFL, Garantisektionen, anslået til 119 mio. EUR.

4.3. Markedsfaktorer

Som forklaret i punkt 4.1. er de forskelle, der ved udgangen af november måned har kunnet konstateres mellem de faktisk afholdte udgifter og indikatoren, kraftigt påvirket af forskydninger i medlemsstaternes udbetalinger.

Kapitel B1-12 : Olivenolie // - 1 323 mio. EUR

(udgifter : 179 mio. EUR)

(indikator: 1 502 mio. EUR)

(medlemsstaternes overslag: 670 mio. EUR)

Foranstaltningen Støtte til olivenolieproduktion er langt den vigtigste i denne sektor. Normalt betales ca. 2/3 af udgifterne til denne støtte i løbet af regnskabsårets første måned. Denne gang har Italien måttet fremføre et beløb på 500 mio. EUR til december, og Spanien har planlagt først at betale næsten hele støtten (omkring 800 mio. EUR) i december.

Kapitel B1-14 : Spindplanterog silkeorme // + 189 mio. EUR

(udgifter : 545 mio. EUR)

(indikator: 356 mio. EUR)

(medlemsstaternes overslag: 316 mio. EUR)

Overskridelsen af indikatoren er en følge af, at Grækenland har foretaget sine udbetalinger af støtte til bomuld tidligere end forventet.

Kapitel B1-21 : Oksekød // + 231 mio. EUR

(udgifter : 914 mio. EUR)

(indikator: 683 mio. EUR)

(medlemsstaternes overslag: 1 091 mio. EUR)

Overskridelsen af indikatoren er en følge af tidligere præmieudbetaling end forventet.

Kapitel B1-22 : Fåre- og gedekød // + 84 mio. EUR

(udgifter : 372 mio. EUR)

(indikator: 288 mio. EUR)

(medlemsstaternes overslag: 432 mio. EUR)

Overskridelsen af indikatoren skyldes hurtigere betaling - i forhold til tidligere år - af andet forskud på moderfårspræmien.

Kapitel B1-39 : Andre foranstaltninger // + 51 mio. EUR

(udgifter : 117 mio. EUR)

(indikator: 66 mio. EUR)

(medlemsstaternes overslag: 20 mio. EUR)

Overskridelsen af indikatoren er en følge af, at Frankrig og Det Forenede Kongerige har foretaget deres betalinger af agromonetær støtte tidligere end forventet. Medlemsstaternes overslag for de kommende måneder viser, at der kun er tale om en midlertidig overskridelse.

5. KONKLUSION

5.1. Bevillinger

Bevillingerne under udgiftsområde B1 på budgettet for år 2000 udgør 40 993,9 mio. EUR.

Bevillingerne under underudgiftsområde "Traditionelle udgifter for EUGFL, Garantisektionen, og veterinærudgifter" (kaldet underudgiftsområde 1a) udgør 36 889 mio. EUR. De ligger 463 mio. EUR under det loft, der er fastsat ved den interinstitutionelle aftale, og også klart under det af Kommissionen beregnede bevillingsbehov.

Bevillingerne under underudgiftsområde "Udvikling af landdistrikter og ledsageforanstaltninger" (kaldet underudgiftsområde 1a) udgør 4 104,9 mio. EUR. De ligger også under det loft, der er fastsat ved den interinstitutionelle aftale, men dækker det af Kommissionen beregnede bevillingsbehov.

5.2. Bevillingsforbrug pr. 31.1.2000

Forbruget af bevillingerne udgør for januar 2000 (medlemsstaternes udgifter fra 16. oktober 1999 til 30. november 1999) 14 281,2 mio. EUR, dvs. 34,8% af bevillingerne. Udgifterne ligger

- for underudgiftsområde 1a 913 mio. EUR under indikatoren

- for underudgiftsområde 1b 37 mio. EUR under indikatoren.

De udgifter, som medlemsstaterne afholdt i regnskabsårets første måned, afveg klart fra det overslag over betalinger, som de selv havde opstillet. Udgifterne er fortsat omkring 1 400 mio. EUR lavere end forventet i medlemsstaternes overslag.

Forskellene mellem de faktisk afholdte udgifter og indikatoren er primært en følge af forskydninger i medlemsstaternes udbetalinger.

BILAG Dokument om udarbejdelsen af udgiftsprofilen for regnskabsåret 2000

1. Indledning

Ifølge Rådets beslutning 94/729/EF af 31. oktober 1994 om budgetdisciplin skal Kommissionen indføre et effektivt alarmsystem for udviklingen i udgifterne for EUGFL, Garantisektionen, kapitel for kapitel. I denne forbindelse forelægger den Rådet og Europa-Parlamentet månedsbaserede rapporter om udviklingen i de faktiske udgifter i forhold til en fastlagt udgiftsprofil.

Kommissionen udarbejder denne profil, så snart budgettallene foreligger for hvert budgetkapitel, og baserer sig, når det er hensigtsmæssigt, på gennemsnittet af de månedlige udgifter i de tre foregående år.

2. Beregningsregler - generel regel

Den fulgte fremgangsmåde består i at udarbejde profiler pr. kapitel ud fra tallene pr. budgetkonto på følgende måde :

a) Udgifterne i de tre foregående regnskabsår tilpasses om nødvendigt efter kontoplanen for det pågældende regnskabsår;

b) For hvert af de afsluttede regnskabsår beregnes der en profil med kumulerede procentsatser på lavt budgetniveau (konto, artikel uden konto);

c) Den historiske profil for hver budgetkonto svarer til det aritmetiske gennemsnit af procentsatserne for de tilsvarende måneder i hvert regnskabsår;

d) Ved at multiplicere den således opnåede procentsats med bevillingen i budgetkontoen for det pågældende regnskabsår opnår man for en konto det udgiftsbeløb, der skal anses for normalt på en given dato;

e) Indikatoren på et højere niveau opnås ved at sammenligne beløbene på de konstituerende niveauer (kapitel = sammentælling af beløbene i hver konto).

Disse beløbs procentsats i forhold til budgettet for hvert kapitel giver den profil, der skal tages i betragtning for kapitlet. I profilen tages der således hensyn til vægtningen af de lavere niveauer (artikler/konti).

Desuden skal profilen, når der findes lovhjemlede betalingsfrister, samlet være i overensstemmelse med de samme frister.

3. Undtagelser fra den generelle regel

Generelt udarbejdes profilen efter reglerne i punkt 2. Det er dog nødvendigt at fravige disse regler i følgende tilfælde:

a) Når de historiske tal for en budgetkonto indeholder helt tilfældige elementer, foretages der passende korrektioner;

b) Når tallene i en budgetkonto for et regnskabsår anses for mere repræsentative end den historiske profil, foretages beregningen på grundlag af dette regnskabsår;

c) Når særlige begivenheder for en budgetkonto gør, at de historiske tal ikke afspejler den forventede udgiftsrytme (ny konto, ændring af reglerne samt af betalingsfristerne), udarbejdes der en teoretisk profil på grundlag af arbejdshypoteser, der indeholder de nye fænomener;

d) For konti vedrørende udgifter til offentlig oplagring skal en historisk profil, da værdinedskrivningen ved regnskabsårets udgang har en betydelig indflydelse på udgiftsrytmen, og da denne værdinedskrivning varierer meget fra regnskabsår til regnskabsår, beregnes ved, at der ses bort fra værdinedskrivningen. Dernæst indregnes 2000-budgetskønnet over denne værdinedskrivning i den forventede udgift for den sidste måned i regnskabsåret, hvilket så giver den endelige profil for disse budgetkonti;

e) For konti, der vedrører opkrævning som følge af svig og uregelmæssigheder, og som efter sagens natur er vanskelige at forudse, anses en lineær profil for mest hensigtsmæssig.

Nedenstående kommentarer forklarer disse undtagelser for hver berørt konto.

Kapitel 10 - Markafgrøder

B1-1040 - Producentstøtte - majs (majsområder)

1997-udgiftsprofilen indeholder anormaliteter og kan derfor ikke benyttes som reference. Profilen er udarbejdet på grundlag af årene 1998 og 1999.

B1-1052 - Producentstøtte - rapsfrø, solsikkefrø og sojabønner

Profilen er udarbejdet under hensyntagen til, at der ikke længere udbetales forskud, og at støtteudbetalingen finder sted mellem februar og april.

Kapitel 12 - Olivenolie

B1-1210 - Produktionsstøtte

På baggrund af ændringen af bestemmelserne udarbejdes profilen på grundlag af den historiske profil for betalingerne til storproducenterne.

B1-1230 - Tekniske udgifter til offentlig oplagring

B1-1231 - Finansieringsudgifter til offentlig oplagring

B1-1232 - Andre udgifter til offentlig oplagring

Da der ikke længere finder interventionsopkøb sted, anses en lineær profil for at være mest hensigtsmæssig.

B1-1239 - Andre interventioner i form af oplagring

Da der er tale om en ny foranstaltning, anses en lineær profil for at være mest hensigtsmæssig.

Kapitel 14 - Spindplanter

B1-1410 - Støtte - bomuld

De udbetalte forskud har i 1999 været endnu større sammenholdt med saldiene end i de foregående år, hvilket betyder, at 1999 er det mest realistiske år.

Kapitel 15 - Frugt og grøntsager

Reformen af den fælles markedsordning trådte i kraft fra regnskabsåret 1998, og for visse posters vedkommende kan den historiske profil ikke tages i betragtning.

B1-1502 - Producentorganisationernes driftsfonde

Da 1997 var et igangsætningsår, er profilen baseret på regnskabsårene 1998 og 1999.

B1-1504 - Særforanstaltninger

Da der ikke var nogen udgifter i 1997, udarbejdes profilen på grundlag af årene 1998 og 1999.

B1-1508 - Bananer

Profilen udarbejdes under hensyntagen til, at saldoen for det meste udbetales sammen med det sidste forskud.

B1-1509 - Andre interventioner

Regnskabsåret 1997 omfatter udgifter til visse foranstaltninger, der ikke længere findes (udgifter til transport fra Grækenland). Regnskabsårene 1998 og 1999 er dermed de eneste år, der kan anses som repræsentative.

B1-1514 - Støtte - ananaskonserves

1997-udgiftsprofilen afviger væsentligt fra udgiftsrytmen de to følgende år og anses ikke for at være repræsentativ. Derfor bør profilen udarbejdes på grundlag af 1998 og 1999.

B1-1515 - Godtgørelser til fremme af forarbejdningen af citrusfrugter

Som følge af en ændring af bestemmelserne bør der udarbejdes en profil fra grunden af.

B1-1517 - Særforanstaltninger

Da der er tale om nye udgifter i 1998, og udgifterne i 1999 indeholder anormaliteter, er der udarbejdet en lineær profil for 2000.

Kapitel 16 - Produkter henhørende under vinsektoren

B1-1611 - Destillation af vin

Regnskabsåret 1999 er det eneste regnskabsår, der udelukkende tager hensyn til betalingsrytmen vedrørende forebyggende destillation, og det er dermed det eneste, der kan anses som repræsentativt.

B1-1620 - Tekniske udgifter

B1-1622 - Andre udgifter

Udgiftsprofilen for 1997 indeholder anormaliteter og kan dermed ikke benyttes som reference. Der udarbejdes en profil på grundlag af 1998 og 1999.

B1-1623 - Nedskrivning af lagrene

Profilen tager ikke hensyn til regnskabsåret 1997, der ikke kan benyttes som reference som følge af Italiens anmeldelse af betydelige mængder, der var opkøbt i de foregående regnskabsår.

Kapitel 17 - Tobak

B1-1710 - Præmier - tobak

Som følge af en ændring af bestemmelserne udarbejdes profilen under hensyntagen til, at der ikke længere er betalinger ved regnskabsårets udgang vedrørende den nye høst.

B1-175 - Fællesskabsfonden for forskning og oplysning

Der er tale om direkte udgifter, og en lineær profil anses for at være nærmest virkeligheden.

Kapitel 18 - Andre sektorer eller vegetabilske produkter

B1-1810 - Humle

Regnskabsåret 1999 er det eneste, der tager hensyn til den nye betalingsfrist (fra den 16.10 til den 31.12) og dermed det eneste, der kan anses som repræsentativt.

B1-1850 - Restitutioner - ris

Som følge af fejl i medlemsstaternes angivelser kan regnskabsåret 1998 ikke benyttes som reference. Profilen er derfor baseret på årene 1997 og 1998.

B1-1851 - Tekniske udgifter til offentlig oplagring af ris

B1-1852 - Finansieringsudgifter til offentlig oplagring af ris

B1-1854 - Nedskrivning af lagrene

Da opkøbene først indledtes sidst i 1997, er regnskabsårene 1998 og 1999 de eneste år, der kan anses for at være repræsentative.

B1-1853 - Andre udgifter til offentlig oplagring

I mangel af en gyldig historik udarbejdes der en lineær profil.

B1-1858 - Hektarstøtte - ris

Der er tale om en ny foranstaltning fra og med 1998, og profilen er derfor udelukkende baseret på regnskabsårene 1998 og 1999.

Kapitel 20 - Mælk og mejeriprodukter

B1-2014 - Nedskrivning af lagrene

Udgiftsprofilen for 1997 indeholder anormaliteter og kan derfor ikke benyttes som reference. Profilen udarbejdes på grundlag af årene 1998 og 1999.

B1-2021 - Støtte - flydende skummetmælk til foder til kalve

Da der er tale om en foranstaltning, som afsluttes ved udgangen af 1999, udarbejdes profilen på et lineært grundlag fra november til april måned.

B1-2033 - Andre udgifter til oplagring

1997-udgiftsprofilen afviger stærkt fra rytmen de to andre år og det på en måde, der ikke kan anses som repræsentativ. Profilen skal derfor udarbejdes på grundlag af 1998 og 1999.

B1-2034 - Nedskrivning af lagrene

I mangel af opkøb kan regnskabsåret 1998 ikke benyttes som reference. Profilen udarbejdes på grundlag af årene 1997 og 1999.

B1-2071 - Tillægsafgift

Profilen er baseret på regnskabsåret 1998, som er det eneste år, der kan anses som repræsentativt under hensyn til betalingsfristen for afgiften.

Kapitel 21 - Oksekød

B1-2113 - Andre udgifter til offentlig oplagring

Profilen udarbejdes under hensyntagen til den høje salgstakt fra oktober til december (50%) med saldoen fordelt lineært over de øvrige måneder.

B1-2120 - Ammekopræmier

B1-2122 - Særlige præmier

I 2000 udbetales der et forskud på 60 % som i 1998. Profilen er derfor baseret på regnskabsåret 1998, der er det eneste år, som kan anses for at være repræsentativt.

B1-2123 - Sæsonpræmier

Profilen udarbejdes under hensyn til, at der kun vil være restbetalinger i begyndelsen af regnskabsåret og meget få udgifter derefter, dvs. 75% mellem november og februar og 25% i de efterfølgende måneder.

B1-2127 - Obligatorisk slagtning

Da der er tale om en ny foranstaltning fra og med 1997, baseres profilen på regnskabsårene 1998 og 1999, der er de eneste år, som kan anses for at være repræsentative.

Kapitel 23 - Svinekød

B1-2300 - Restitutioner - svinekød

Profilen udarbejdes under hensyntagen til salgshypoteser, hvor ca. 25% af udgifterne falder i regnskabsårets tre første måneder, og resten fordeler sig lineært over de øvrige måneder.

B1-2301 - Interventioner - svinekød

2000-profilen udarbejdes lineært fra november til juni, da de sidste mængder udlagres i april 2000.

Kapitel 25 - Andre foranstaltninger vedrørende animalske produkter

B1-254 - Særlig støtte til biavl

Profilen er udelukkende baseret på regnskabsåret 1999, da 1998 var det år, hvor denne foranstaltning blev igangsat.

Kapitel 30 - Restitutioner for visse varer fremstillet ved forarbejdning af landbrugsprodukter

B1-3010 - Korn og ris

B1-3011 - Sukker og isoglucose

Regnskabsåret 1998 omfatter fejlagtige angivelser og anses således ikke for at være repræsentativt. Profilen er derfor baseret på regnskabsårene 1997 og 1999.

Kapitel 31 - Fødevarehjælp

B1-310 - Uddeling af landbrugsprodukter til de fattige i Fællesskabet

På grund af den sene vedtagelse af 2000-planen, anses 1999-profilen for at være mest realistisk.

Kapitel 33 - Veterinær- og plantesundhedsforanstaltninger

B1-330 - Programmer for udryddelse og overvågning af dyresygdomme

B1-331 - Andre foranstaltninger på veterinærområdet

B1-332 - Veterinærnødfonden

B1-333 - Planteværn

I mangel af historik udarbejdes en lineær profil fra januar til september med udgiftssaldoen i oktober.

Kapitel 36 - Kontrol og forebyggelse - EUGFL, Garantisektionen

B1-3601 - Fortegnelse over vindyrkningsarealer

I mangel af historik udarbejdes profilen på lineært grundlag.

B1-3602 - Andre aktioner

Profilen udarbejdes under hensyntagen til, at alle udgifterne forventes at være blevet anmeldt i februar 2000.

Kapitel 38 - Forbrugsfremmende foranstaltninger

B1-381 - Direkte udbetalinger fra Det Europæiske Fællesskab

Der er tale om direkte udgifter, og en lineær profil anses for at være mest realistisk.

B1-382 - Oplysning om den fælles landbrugspolitik

I mangel af historik udarbejdes profilen på lineært grundlag.

Kapitel 39 - Andre foranstaltninger

B1-390 - Agromonetær støtte

Profilen for de foregående år er ikke gyldig for 2000. Der må derfor udarbejdes en profil fra grunden af.

Kapitel 40 - Landdistrikternes udvikling

B1-4031 - Førtidspensionering - gammel ordning

B1-4051 - Miljøvenligt landbrug - gammel ordning

B1-4072 - Skovrejsning (gammel ledsageforanstaltning)

B1-4090 - Tidligere ordning inden 1992

Profilen er udarbejdet under hensyntagen til, at de fleste udgifter bliver betalt i de første måneder af regnskabsåret

B1-400 - Investeringer i landbrugsbedrifter

B1-401 - Unge landbrugeres etablering

B1-402 - Uddannelse

B1-4030 - Førtidspensionering

B1-404 - Ugunstigt stillede områder

B1-4050 - Miljøvenligt landbrug

B1-406 - Forbedring af forarbejdningen og afsætningen af landbrugsprodukter

B1-4070 - Skovbrug (ny ordning, artikel 31)

B1-408 - Fremme af tilpasningen af og udviklingen i landdistrikter

B1-4091 - Evaluering

Da det drejer sig om den nye programmeringsperiode 2000-2006, udarbejdes profilen under hensyn til at udgifterne ikke afholdes inden programmernes godkendelse. Udgifterne er derfor fordelte i månederne fra marts til oktober.

>TABELPOSITION>

* Angivelse af måneden hvor medlemstaten betaler den begunstiget.